22 Mai 2024

Comunicat de presă

**Lansarea proiectului “Asigurarea infrastructurii hardware, software și de comunicații a ONRC în vederea continuării transformării digitale”**

„PNRR: Fonduri pentru România modernă și reformată!”

**Oficiul Național al Registrului Comerțului (ONRC),** în calitate de beneficiar, **derulează proiectul** **“Asigurarea infrastructurii hardware, software și de comunicații a ONRC în vederea continuării transformării digitale”** finanțat de Ministerul Justiției (în calitate de Coordonator de Reforme și Investiții în cadrul Planului Național de Redresare și Reziliență, prin Unitatea de Coordonare a Reformelor și Investițiilor – denumit în continuare MJ - UCRI), prin Mecanismul de redresare și reziliență, **în cadrul PNRR** **(Componenta nr. 7 – “Transformare digitală”, Investiția 4 – “Digitalizarea sistemului judiciar”).**

**Obiectivul proiectului** este reprezentat de dezvoltarea tehnologică în vederea îmbunătățirii guvernării electronice și accelerării transformării digitale la nivelul sistemului judiciar prin asigurarea infrastructurii hardware, software și de comunicații a ONRC, prin conversia informației în format  digital, eficientizarea preluării și controlul generării documentelor pe suport fizic, precum și prin creșterea nivelului de colaborare, a disponibilității și flexibilității sistemului informatic al instituției.

Proiectul se încadrează în strategiile de utilizare rațională și eficientă a tehnologiei pentru realizarea potențialului de creștere și asigurarea rezilienței economice și sociale a statelor membre (inclusiv reziliența economică și socială, adresarea impactului social al crizei și contribuția la creșterea coeziunii economice, sociale și teritoriale).

**Valoare totală proiect (Lei): 87.949.591,80**

**Valoare nerambursabilă finanțată din PNRR (Lei): 73.907.220,00**

**Data începerii proiectului: 06 martie 2024**

**Data finalizării proiectului: 06 martie 2026**

**Date de contact:** onrc@onrc.ro, presa@onrc.ro

